### Resume

Sagen omhandler indkaldelse til åstedsforretning og ekspropriationsbemyndelse til ekspropriering af arealer til krydsombygning ved krydset [adresse], [adresse].

Byrådet gav 14. september 2022 i punkt nr. 154, anlægsbevilling på 3,00 mio. kr. til krydsombygning ved krydset [adresse].

### Sagsfremstilling

Teknisk Udvalg besluttede den 16. august 2022, punkt nr. 173, beslutning – krydsombygning Storager-Juulsbjergvej, udføres som fransk løsning.

Byrådet gav 14. september 2022 bevilling til projektet.

Ved krydsombygningen etableres en fransk løsning, herunder etablering af flere heller til adskillelse af vejbanerne med shunts og svingbaner.

Ekspropriationen vedrører følgende matrikelnumre:

[adresse], [adresse]: Mart. nr.: 11pe.

Åstedsforretningen forventes at strække sig over ½ time.

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevilling.

### Klima og resiliensvurdering

En forbedring af trafikafviklingen ved krydset for bilister, ved etablering af flere vejbaner på [adresse], og derved sikker og hurtigere afvikling af trafikken. Dette er til gavn for klimaet og sundheden.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 22. november 2022, pkt. 254:

at udvalget anbefaler over for byrådet, at bemyndige Teknisk Udvalg til at træffe afgørelse om ekspropriation for at kunne erhverve arealer fra matr. nr. 11pe BredballeBy, [adresse], jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

at der, såfremt der ikke kan indgåes frivillige aftaler, indkaldes til åstedsforretning med henblik på ekspropriation,

at Teknisk Udvalg beslutter hvem fra udvalget, der deltager i åstedsforretningen, og

at tidspunktet for åstedsforretningen aftales direkte med det/de udpegede udvalgsmedlem(mer).

Beslutning fra Teknisk Udvalg, 22. november 2022, pkt. 254:

Anbefalet.

Udvalgsformanden deltager i åstedsforretning.

Beslutning fra Økonomiudvalget, 5. december 2022, pkt. 250:

Anbefales.

### Beslutning

Godkendt.

Fraværende: Leif Andersen. I stedet mødte Ragnar Mathiasen